13. trolejbusu maršruts (Rīga)

13. trolejbusu maršruts ir Rīgas sabiedriskā transporta trolejbusu maršruts, kas kursē no Ieriķu ielas līdz Centrāltirgum.

13. trolejbusu maršruta kopējais garums ir 19,528 km. Virziena Ieriķu iela — Centrāltirgus kopējais garums ir 9,616 km, bet virziena Centrāltirgus — Ieriķu iela kopējais garums ir 9,912 km.

Līdz COVID-19 pandēmijai darbdienās pa 13. trolejbusu maršrutu kursēja 6 trolejbusi kuri pavisam veica 98 reisus, bet brīvdienās —  tikai 3 trolejbusi, kuri pavisam veica 39 reisus. Pašlaik darbdienās pa maršrutu kursē 2 trolejbusi, bet brīvdienās maršruts nekursē. 13. trolejbusu maršrutu apkalpo RP SIA "Rīgas Satiksme" 1. trolejbusu parks.

No 2022. gada 6. jūnija divu nedēļu garumā sakarā ar Dzirnavu ielas pārvada slēgšanu Rail Baltic būvdarbu dēļ maršruts virzienā uz Ieriķu ielu tiek novirzīts pa Gogoļa ielu, Marijas ielu, Elizabetes ielu un E. Birznieka-Upīša ielu. Savukārt virzienā uz Centrāltirgu maršruts brauca līdz Dzirnavu ielai, pēc tam pa Dzirnavu ielu, Satekles ielu, Marijas ielu, Gogoļa ielu un Turgeņeva ielu līdz galapunktam "Centrāltirgus" Gaiziņa ielā.

No 2022. gada 23. augusta tika veiktas izmaiņas maršrutā virzienā uz Centrāltirgu. Lai mazinātu sastrēgumu Struktoru ielas un Brīvības gatves krustojumā ietekmi uz transporta kustību, maršruts virzienā uz Centrāltirgu tika novirzīts pa Biķernieku un Viļa Ģelbes ielu, uzstādot tur jaunu trolejbusa kontakttīklu un ierīkojot sabiedriskā transporta joslu.

Maršruts 
Virzienā Ieriķu iela — Centrāltirgus trolejbusi brauc pa šādām ielām: Stirnu iela, Dzelzavas iela, Vaidavas iela, Kastrānes iela, Biķernieku iela, Viļa Ģelbes iela, Brīvības gatve, Brīvības iela, Pērnavas iela, Jāņa Asara iela, Avotu iela, Lāčplēša iela, E. Birznieka-Upīša iela, Dzirnavu iela, Turgeņeva iela, Prāgas iela un Gaiziņa iela.

Virzienā Centrāltirgus — Ieriķu iela trolejbusi brauc pa šādām ielām: Gaiziņa iela, Gogoļa iela, Turgeņeva iela, Dzirnavu iela, E. Birznieka-Upīša iela, Lāčplēša iela, Avotu iela, J. Asara iela, Pērnavas iela, Brīvības iela, Brīvības gatve, Viļa Ģelbes iela, Biķernieku iela, Kastrānes iela, Vaidavas iela, Dzelzavas iela un Stirnu iela.

Pieturvietas 
13. trolejbusu maršrutā pavisam kopā ir 44 pieturas. Virzienā Ieriķu iela — Centrāltirgus ir 22 pieturas, bet virzienā Centrāltirgus — Ieriķu iela arī ir 22 pieturas.

Maršruts ar mainītu virzienu 
Virzienā 1. trolejbusu parks (Ganību dambī) — Centrāltirgus trolejbusi brauc pa šādām ielām: Ganību dambis, Pulkv. Brieža iela, Kalpaka bulvāris, K. Valdemāra iela, Raiņa bulvāris, Gogoļa iela, Turgeņeva iela, Prāgas iela un Gaiziņa iela.

Virzienā Centrāltirgus — 1. trolejbusu parks (Ganību dambī) trolejbusi brauc pa šādām ielām: Gaiziņa iela, Gogoļa iela, Marijas iela, Merķeļa iela, Kalpaka bulvāris, Pulkv. Brieža iela, Ganību dambis un Dambja iela.

Virzienā 1. trolejbusu parks (Ganību dambī) — Brīvības iela — Ieriķu iela trolejbusi brauc pa šādām ielām: Ganību dambis, Pulkv. Brieža iela, Kalpaka bulvāris, K. Valdemāra iela, Raiņa bulvāris, Brīvības bulvāris, Brīvības iela, Brīvības gatve, Viļa Ģelbes iela, Biķernieku iela, Kastrānes iela, Vaidavas iela, Dzelzavas iela un Stirnu iela.

Maršruta ar mainītu virzienu pieturvietas 
Virzienā 1. trolejbusu parks (Ganību dambī) — Centrāltirgus ir 11 pieturas.

Tāpat arī virzienā Centrāltirgus — 1. trolejbusu parks (Ganību dambī) ir 11 pieturas.

Bet virzienā 1. trolejbusu parks (Ganību dambī) — Brīvības iela — Ieriķu iela ir 24 pieturas.

Skatīt arī 
 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas Satiksme
 Rīgas metropolitēns

Piezīmes un atsauces

Atsauces

Ārējās saites 
 www.rigassatiksme.lv
 
 
 
 

13